**КОМИ РЕСПУБЛИКАСА**

**ЭКОНОМИКА СÖВМÖДАН МИНИСТЕРСТВОЛÖН**

**ТШÖКТÖД**

**Наука туялöмъяс юкöнын Коми Республикаса Правительстволысь премияяс сетöм йылысь решение примитан пöрадок йылысь**

«Коми Республикаса Правительстволöн премияяс йылысь» Коми Республикаса Правительстволысь 2007 во ноябр 26 лунся 277 №-а шуöм олöмö пöртöм могысь

ТШÖКТА:

1. Вынсьöдны Наука туялöмъяс юкöнын Коми Республикаса Правительстволысь премияяс сетöм кузя комиссияö пырысьясöс (водзö – Комиссия) тайö Тшöктöд дорö 1 №-а содтöд серти.

2. Вынсьöдны Наука туялöмъяс юкöнын Коми Республикаса Правительстволысь премияяс сетöм йылысь решение Комиссияöн примитан пöрадок йылысь положение тайö Тшöктöд дорö 2 №-а содтöд серти.

3. Вынсьöдны Наука туялöмъяс юкöнын Коми Республикаса Правительстволысь премияяс сетöм котыртан быд вося календарнöй план тайö Тшöктöд дорö 3 №-а содтöд серти.

4. Вöзйыны Наука туялöмъяс юкöнын Коми Республикаса Правительстволысь премияяс сетöм вылö соискательяслы сетны премия босьтöм вылö шыöдчöмъяс тайö Тшöктöд дорö 4 №-а содтöд серти форма кузя.

Министр И.Е.Стукалов

Сыктывкар

2009 вося август 20 лун

285 №

Олöмö пöртысь:

Наукалы, инновационнöй да ортсы

экономическöй уджлы отсöг

юкöнса медыджыд специалист-эксперт Т.Н.Абрамова

Сöгласуйтöма:

Министрöс медводдза вежысь В.А.Тукмаков

Юридическöй юкöнса начальник О.А.Гудырева

Наукалы, инновационнöй да

ортсы экономическöй уджлы отсöг

юкöнса начальниклысь могъяс олöмö пöртысь Ю.П.Уляшева

Коми Республикаса

экономика сöвмöдан министерстволöн

2009 во август 20 лунся

285 №-а тшöктöд дорö

1 №-а содтöд

**Наука туялöмъяс юкöнын Коми Республикаса Правительстволысь**

**премияяс сетöм кузя комиссияö**

**ПЫРЫСЬЯС**

|  |  |  |
| --- | --- | --- |
| 1. | Стукалов Иван Евгеньевич | Коми Республикаса экономика сöвмöдан министр (Комиссияса веськöдлысь) |
| 2. | Асхабов Асхаб Магомедович | РНА УрЮ Коми НШ Президиумса веськöдлысь (Комиссияса веськöдлысьöс вежысь) (сёрнитчöмöн) |
| 3. | Ладанова Надежда Валериановна | РНА УрЮ Коми НШ медыджыд учёнöй секретар (Комиссияса секретар) |
| Комиссияö пырысьяс: |
| 4. | Андронов Иван Николаевич | Ухтаса государственнöй техническöй университетын научнöй удж кузя проректор |
| 5. | Володин Владимир Витальевич | РНА УрЮ Коми НШ Биология институтса лабораторияöн веськöдлысь |
| 6. | Гайдеек Валерий Иванович | Коми Республикаса вöр-ва озырлун да гöгöртас видзан министрöс вежысь |
| 7. | Голдин Борис Алексеевич | РНА УрЮ Коми НШ Химия институтса медыджыд научнöй сотрудник |
|  8. | Громов Николай Алексеевич | РНА УрЮ Коми НШ математика юкöнса веськöдлысь |
| 9 | Доровских Геннадий Николаевич | Сыктывкарса канму университетлöн научнöй удж да войтыркостса йитöдъяс кузя проректор |
| 10. | Дегтева Светлана Владимировна | РНА УрЮ Коми НШ Биология институтса директорöс наука юалöмъяс кузя вежысь |
| 11. | Защихина Александра Борисовна | Коми государственнöй педагогическöй институтлöн аспирантура юкöнса веськöдлысь |
| 12. | Красильникова Светлана Валерьевна | Коми государственнöй педагогическöй институтлöн научнöй удж да войтыркостса йитöдъяс кузя проректор |
| 13. | Кузнецов Сергей Карпович | РНА УрЮ Коми НШ Геология институтлöн медыджыд научнöй сотрудник |
| 14. | Милохин Дмитрий Владимирович | Коми Республикаса Юралысьлöн наука да велöдчöм кузя сöветник |
| 15. | Некрасов Николай Васильевич | Коми Республикаса юралысь архитектор (сёрнитчöмöн) |
| 16. | Распутина Анастасия Александровна | РНА УрЮ Коми НШ Физиология институтлöн научнöй сотрудник, Том учёнöйяслöн сöветса веськöдлысь |
| 17. | Селянкин Александр Николаевич | Коми Республикаса промышленносьт да энергетика министерстволöн экономическöй анализ да инвестиционнöй проектъяс департаментса начальник (сёрнитчöмöн) |
| 18. | Сурина Светлана Викторовна | Коми Республикаса йöзöс велöдан министерстволöн профессиональнöй юкöнса начальник |
| 19. | Савченков Анатолий Викторович | Коми Республикаса видз-му овмöс да сёян-юан министерстволöн научно-информационнöй юкöнса начальник (сёрнитчöмöн) |
| 20. | Ситников Петр Александрович | РНА УрЮ Коми НШ Химия институтса шöр научнöй сотрудник, Том учёнöйяслöн сöветса веськöдлысь |
| 21. | Ткачев Сергей Алексеевич | Коми республиканскöй государственнöй служба академиялöн государственнöй да муниципальнöй веськöдлöм кафедраса веськöдлысь |
| 22. | Тукмаков Владимир Алексеевич | Коми Республикаса экономика сöвмöдан министрöс медводдза вежысь |
| 23. | Фаузер Виктор Вильгельмович | РНА УрЮ Коми НШ Войвывса социально-экономическöй да энергетическöй мытшöдъяс институтлöн юкöнса веськöдлысь |
| 24. | Цыпанов Евгений Александрович | РНА УрЮ Коми НШ Кыв, литература да история институтлöн кыв, литература да фольклор юкöнса веськöдлысь |
| 25. | Шабаев Юрий Петрович | РНА УрЮ Коми НШ Кыв, литература да история институтлöн юкöнса веськöдлысь |
| 26. | Яшина Лидия Александровна | Сыктывкарса канму университетлöн магистратура да аспирантура юкöнса веськöдлысь |

Коми Республикаса

экономика сöвмöдан министерстволöн

2009 во август 20 лунся

285 №-а тшöктöд дорö

2 №-а содтöд

**Наука туялöмъяс юкöнын Коми Республикаса Правительстволысь премияяс сетöм йылысь решение наука туялöмъяс юкöнын Коми Республикаса Правительстволысь премияяс сетöм кузя**

**Комиссияöн примитан пöрадок йылысь**

**ПОЛОЖЕНИЕ**

1. Тайö Положениеыс урчитö наука туялöмъяс юкöнын Коми Республикаса Правительстволысь премияяс сетöм кузя Комиссияöн (водзö – Комиссия) наука туялöмъяс юкöнын Коми Республикаса Правительстволысь быдвося 9 премия сетöм йылысь решениеяс примитан пöрадок (водзö – премияяс), сы лыдын:

а) 4 премия 60 сюрс шайт мында быдöн - Коми Республика мутасын научнöй организацияяслöн либö вылыс тшупöда уджсикасö велöдан учреждениеяслöн научнöй сотрудникъяс, профессоръяс да преподавательяс лыдысь наукаын уджалысьяслы да педагогъяслы;

б) 3 премия 50 сюрс шайт мында быдöн - Коми Республика мутасын вылыс тшупöда уджсикасö велöдан учреждениеясын да научнöй организацияясын очнöя велöдчысь аспирантъяслы да докторантъяслы, а сiдзжö налы, кодъяс стажируйтчöны либö велöдчöны аспирантураын либö докторантураын Коми Республика сайын Коми Республика мутасын вылыс тшупöда уджсикасö велöдан учреждениеяслöн, научнöй организацияяслöн направлениеяс серти, воысь абу этшаджык стажируйтчан либö велöдчан условие дырйи;

в) 2 премия 30 сюрс шайт мында - Коми Республика мутасын вылыс тшупöда уджсикасö велöдан учреждениеясын очнöя велöдчысь студентъяслы.

2. Премия сетöм вылö кандидатъясöс индысь организацияяссянь, учреждениеяссянь материлъяс да документъяс примитö Коми Республикаса экономика сöвмöдан министерство (водзö – Министерство) «Коми Республикаса Правительстволöн премияяс йылысь» Коми Республикаса Правительстволöн 2007 во ноябр 26 лунся 277 №-а шуöмöн урчитöм лыддьöг да корöмъяс серти.

3. Документъяс примитан кад помасьöм бöрын Министерство сетö премия сетöм вылö кандидатъясöс индысь организацияяссянь, учреждениеяссянь материалъяссö да документъяссö Комиссиялы видлалöм вылö.

4. Премияяс сетöм йылысь решениеяс примитöм вылö Комиссия:

видлалö премия босьтöм вылö кандидатъяслысь сетöм материалъяс да документъяс;

примитö премияяс сетöм йылысь решениеяс;

вынсьöдö премия лауреатъяслы диплом образецъяс.

5. Премияяс сетöм вылö кандидатъясöс бöрйöны быд сикас премия серти торйöн татшöм донъялан медшöр критерийяс вылö подуласьöмöн:

соискание вылö сетöм научнöй уджö, естественöй, точнöй, гуманитарнöй да техническöй наукаяс сöвмöдöмö ыджыд пай пуктöмысь;

соискание вылö сетöм научнöй уджлöн актуальносьт либö сылöн научнöй выльтор, Коми Республика социально-экономическöя да культурнöя сöвмöдöмын практическöй тöдчанлун;

торъя либö научнöй литератураын, йöзöс юöртан газет-журналын научнöй удж серти кывкöртöдъяс йöзöдöм;

премия сетöм вылö кандидатлöн мыйта (кымын) йöзöдöм научнöй удж, премия вылö научнöй удж либö удж серия кузя авторскöй эскöдан гижöд да (либö) патент;

кандидатлöн научнöй да творческöй заслугаяс (наука, техника юкöнын государственнöй премияяс да мукöд престижнöй научнöй премия, государственнöй награда, Коми Республикаса да Россия Федерацияса почёт ним да мук.).

6. Премияяс сетöмкöд йитчöм решение примитöм могысь Комиссия нуöдö заседаниеяс, кодъяс лыддьыссьöны правомочнöйясöн, сэнi кö Комиссияö пырысьяс лыдысь джынсьыс унджыкыс.

Комиссияса заседаниеяссö нуöдö веськöдлысь, а сiйö кö абу – Комиссияса веськöдлысьöс вежысь.

Комиссия быд номинация серти примитö решение восьсöн гöлöсуйтöмöн. Решениеыс лыддьыссьö примитöмöн, кор гöлöсуйтiсны заседание вылö вöлысь Конкурснöй комиссияö пырысьяс пиысь джынсьыс унджыкыс. Конкурснöй комиссияса Веськöдлысьлöн эм вына гöлöс право.

Сэки, кор комиссияö пырысь ачыс кöсйö участвуйтны премия босьтöмын, сылы колö юöртны та йылысь Комиссияса Веськöдлысьлы да сылы оз позь участвуйтны гöлöсуйтöмын.

7. Комиссиялысь решениеяссö оформитöны сёрнигижöдöн, мый кырымалö заседание вылын вöлысь Комиссияö быд пырысь.

8. Комиссиялысь заседание котыртöм могысь Комиссияса секретар:

котыртö премия вылö сетöм материалъяс да документъяс водзвыв видлалöм;

котыртö Комиссиялысь заседание нуöдöм;

дасьтö Комиссиялöн заседаниелысь сёрнигижöд да сетö кырымалöм сёрнигижöдсö Министерствоö.

9. Комиссиялысь сёрнигижöд босьтöм бöрын Министерство:

дасьтö да пыртö колана ногöн Коми Республикаса Правительстволысь премия сетöм йылысь решение бала;

дасьтö да йöзöдö бöрйöм кузя помшуöмъяс йылысь;

могмöдö сьöмöн премияяс мынтöмкöд да дипломъяс вöчöмкöд йитчöм рöскод;

видзö Комиссиясянь премияяс босьтысьяслысь материалъяс да документъяс.

Коми Республикаса

экономика сöвмöдан министерстволöн

2009 во август 20 лунся

285 №-а тшöктöд дорö

3 №-а содтöд

**Наука туялöмъяс юкöнын Коми Республикаса Правительстволысь**

**премияяс сетöм котыртан быдвося календарнöй план**

|  |  |
| --- | --- |
| **Тшупöд** | **Быд во нуöдан кад** |
| Министерствоöн материалъяс да документъяс примитöм | январ 1 лунсянь сентябр 10 лунöдз |
| Комиссияöн материалъяс донъялöм да Комиссияöн премияяс сетöм йылысь решение примитöм | сентябр 11 лунсянь октябр 11 лунöдз |
| КР Правительстволысь премия сетöм йылысь решениесö да премияяс мынтöмсö Министерствоöн вынсьöдöм | октябр 12 лунсянь декабр 11 лунöдз |
| Наградитöм | декабр 12 лунРФ Оланподув лун |

Коми Республикаса

экономика сöвмöдан министерстволöн

2009 во август 20 лунся

285 №-а тшöктöд дорö

4 №-а содтöд

**Наука туялöмъяс юкöнын Коми Республикаса Правительстволысь премияяс сетöм вылö соискательяслы сетны премия босьтöм вылö шыöдчöм вöзъян форма**

Коми Республикаса

экономика сöвмöдан министр

И.Е.Стукаловлы

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_сянь,

кодi олö татшöм инпас кузя:\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

йитчан телефонъяс:\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

шыöдчöм.

Кора видлавны менсьым кандидатура наука туялöмъяс юкöнын Коми Республикаса Правительстволöн премия вылö\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(премия сикаслöн стöч ним, бöрйыны улыс списокысь\*)

\*Наука туялöмъяс юкöнын Коми Республикаса Правительстволöн премия сикас:

а) Коми Республика мутасын научнöй организацияяслöн либö вылыс тшупöда уджсикасö велöдан учреждениеяслöн научнöй сотрудникъяс, профессоръяс да преподавательяс лыдысь наукаын уджалысьяслы да педагогъяслы;

б) Коми Республика мутасын вылыс тшупöда уджсикасö велöдан учреждениеясын да научнöй организацияясын очнöя велöдчысь аспирантъяслы да докторантъяслы, а сiдзжö налы, кодъяс стажируйтчöны либö велöдчöны аспирантураын либö докторантураын Коми Республика сайын Коми Республика мутасын вылыс тшупöда уджсикасö велöдан учреждениеяслöн, научнöй организацияяслöн направлениеяс серти, воысь абу этшаджык стажируйтчан либö велöдчан условие дырйи;

в) Коми Республика мутасын вылыс тшупöда уджсикасö велöдан учреждениеясын очнöя велöдчысь студентъяслы.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_

(во, тöлысь, лун) (кырымпас)

Вудж. Кузнецова, 9784 пас